Belarus i Junior Eurovision Song Contest

Belarus debuterte i Junior Eurovision Song Contest i 2003 i København i Danmark, med sangen «Tantsui», framført på belarusisk av Volha Satsiuk. Bidragene blir valgt gjennom en nasjonal finale, arrangert av den belarusiske kringkasteren BTRC.

Belarus har vunnet Junior Eurovision Song Contest to ganger. Første gangen Belarus vant, var i 2005, med sangen «My vmeste» framført på russisk av Ksenija Sitnik. Dette var også Belarus’ første seier i Eurovision-sammenheng. To år senere, i 2007, vant Belarus med sangen «S druzjami», framført på russisk av Aleksej Zjigalkovitsj. 

Belarus har, i likhet med Nederland, deltatt i alle utgavene av Junior Eurovision Song Contest.

Belarus har arrangert Junior Eurovision Song Contest to ganger, begge gangene i Minsk Arena i hovedstaden Minsk. Første gangen landet arrangerte konkurransen, var i 2010. Det var også første gangen Belarus arrangerte en Eurovision-konkurranse. Andre gangen var i 2018, da hele 20 land deltok i konkurransen. Det er det høyeste antall land som har deltatt i en Junior Eurovision Song Contest.

Deltagere

Stemmehistorikk

Galleri

Arrangerte år

Se også 
 Belarus i Eurovision Song Contest
 Belarus i Tyrkvisjonens sangkonkurranse

Eksterne lenker 
 Offisiell nettside for Junior Eurovision Song Contest
 Belarus i Junior Eurovision Song Contest

Land i Junior Eurovision Song Contest